La regidoria d’Universitat, Ciència i Innovació es reunix amb Sapiencia per a unir sinergies
13 de juliol 2023

![](/media/dfrjkyfh/1-c.jpg?width=850&height=637.5)

La regidoria d’Universitat, Ciència i Innovació ha començat hui, dijous 13 de juliol, a fer els seus primers passos materials i el regidor del departament, Toni Iborra, s'ha reunit amb part del comité científic de l'associació Sapiencia per a conéixer el seu programa d'actuacions i explorar possibles vies de col·laboració per a afavorir la divulgació científica, concretament amb la professora en la Facultat de Matemàtiques de la Universitat de València, Isabel Cordero, i amb l'investigador en l'Institut de Física Corpuscular, Avelino Vicente Montesinos.

Durant la conversa mantinguda, s'ha posat en coneixement la diversitat d'actuacions divulgatives que l'associació realitza en el municipi i els camps científics en els quals treballen.  
  
En este sentit, el regidor d’Universitat, Ciència i Innovació ha mostrat la seua predisposició a establir una col·laboració estreta amb actuacions del departament al llarg de l'any amb la finalitat de posar en valor el coneixement científic i aproximar-lo a la ciutadania.

Toni Iborra ha explicat: «**Des de l'Ajuntament entenem i valorem el paper clau que juga la ciència i els nostres científics i científiques en la societat**». I ha afegit: «**En este sentit, volem anunciar que estem treballant en un programa de divulgació científica que puga arribar a tots els públics**».

Sapiencia és una associació que té com a objectiu la divulgació de la ciència en l'àrea de Sagunt i els seus voltants, i compta amb un comité científic format per membres amb el grau de doctor en una especialitat científica i de prestigi acadèmic. Entre les actuacions de comunicació i divulgació de la ciència, Sapiencia ha organitzat en el municipi el _Pint of Science_, un esdeveniment que reunix científics i científiques, així com a amants de la ciència, per a parlar de diferents temàtiques en un ambient tan distés com són els bars del municipi.

A partir de la trobada mantinguda, totes dos parts han mostrat el seu interés a aprofundir en camps d'actuació on conjuntament puguen unir esforços per a crear una sinergia afavoridora del coneixement científic en el territori.

*   [](http://www.facebook.com/sharer.php?u=https://aytosagunto.es/va/actualitat/la-regidoria-d-universitat-ciencia-i-innovacio-es-reunix-amb-sapiencia-per-a-unir-sinergies/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-d-universitat-ciencia-i-innovacio-es-reunix-amb-sapiencia-per-a-unir-sinergies/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-d-universitat-ciencia-i-innovacio-es-reunix-amb-sapiencia-per-a-unir-sinergies/ "Linked In")
*   [](mailto:?body=https://aytosagunto.es/va/actualitat/la-regidoria-d-universitat-ciencia-i-innovacio-es-reunix-amb-sapiencia-per-a-unir-sinergies/)